google/wiki40b huggingface dataset:
Rustprydvikler

Utseende

En middelsstor (vingespenn 15-17 millimeter), kontrastrikt tegnet vikler. Forvingens grunnfarge er mørkbrun, i den indre delen er det et bredt, gråhvitt tverrbånd som har en eller flere mørke striper i midten. Lenger ute i vingen er det et uregelmessig tverrbånd i hvitt og oker. Bakvingen er lyst gråbrun.

Levevis

Larven og vertsplanten til denne forholdsvis sjeldne, nordlige arten er ukjente.

Utbredelse

Den er kjent fra Romania, Tsjekkia, Tyskland, Fennoskandia og det nordvestlige Russland i Europa. Eller sforekommer den i det nordlige Asia og Nord-Amerika. I Norge er den kjent fra Sør-Trøndelag, Troms og Finnmark.
Metropolregion Hamburg

Metropolregion Hamburg er en av 11 formelle storbyregioner i Tyskland. Den omfatter byen og forbundsstaten Hamburg, så vel som deler av Schleswig-Holstein og Niedersachsen. Regionen har en befolkning på 5,3 mill.
Gnagere

Beskrivelse

Gruppen av enkelttannede gnagere deler en felles egenskap, nemlig evnen til å gnage. Alle enkelttannede gnagere har et par med skjæretenner fremst i overkjeven og et par fremst i underkjeven. Deretter følger et opprom (et såkalt diastema), etterfulgt av en eller flere molarer eller premolarer. Skjæretennene er rotløse, hvilket betyr at de vokser kontinuerlig (tenner som vokser kontinuerlig finnes også hos flere andre pattedyrgrupper). Framsiden og sidene av skjæretennene er dekket med emalje, men altså ikke baksiden. Dette sørger for at tennene slipes ned langs emaljekanten når dyra gnager. Dyr som lever i fangenskap må av og til få skjæretennene slipt ned, fordi kostholdet i seg selv ikke i tilstrekkelig grad besørger nok naturlig slip.
I størrelse varierer disse dyra fra knappe 5 gram (afrikansk pygmemus og dvergmus) til nærmere 80 kg (flodsvin).
Gangere er viktige for mange økosystem, fordi disse dyrene reproduserer hurtig og derfor er en viktig matkilde for predatorer og en viktig kilde til spredning av frø for planter. Bestandstørrelsen til smågnagere og noen av deres predatorer kan variere med såkalte smågnagersvingninger.
Flere av dyrene skattes dessuten av mennesker for pelsverket, samt som forsøksdyr og matauk.

Gnagere i Norge

Det fins 18 eller 19 arter av gnagere i Norge; ekorn, bever, bjørkemus, dvergmus, storskogmus, småskogmus, husmus, brunrotte, svartrotte (trolig utdødd), skoglemen, lemen, rødmus, klatremus, gråsidemus, vånd, bisam, markmus, østmarkmus, og fjellmarkmus. Av disse har ekorn, bever og bisam vært skattet på grunn av den vakre pelsen. Bever også i en viss grad som matauk.

Taksonomi

Tidligere ble beskrivelsen gnagere også brukt om gruppen Glires (gnagere og haredyr), og av og til ble også trespissmus regnet med. Dette har man gått bort ifra. Haredyr (Lagomorpha) regnes nå som søstergruppen til gnagerne og betegnes også som dobbelttannede gnagere. Trespissmus er derimot sannsynligvis nærmere beslektet med primater enn med gnagere.
Smågnagere er et samlebegrep brukt om en ikke -systematisk gruppe små gnagere. Det betyr at smågnagere ikke nødvendigvis står hverandre nær som slektninger. Smågnagere er alle de «små gnagerne» og utgjør det største antallet arter i gruppen gnagere.
Allround-VM på skøyter 1925, menn

Allround-VM på skøyter 1925 for menn ble arrangert på Bislett stadion i Oslo, Norge den 21. og 22. februar 1925. Clas Thunberg fra Finland ble verdensmester.
Aleksanderroman

Aleksanderromanen er en av de tidligst oppståtte varianter av romanen som sjanger - fra 300-tallet på gresk - og er fritt behandlede historiske biografier og legendesamlinger om Aleksander den store. Sjangeren ble igjen populær i middelalderen, og fikk mange variasjoner.
Anita Tjemsland

Kunsten

Tjemsland skildrer byen og rommet. Ved å utelate detaljer og la kun de store trekk bli stående igjen gir hun inntrykk av noe kaldt og goldt samtidig som det er rent og arkitektonisk.
For å få frem kunsten bruker hun kameraet som en slags skisseblokk for å få frem motivene sine. Hun projiserer deretter fotografiet på papir, hvor hun tegner skisser og gjør utsnitt av elementer fra fotografiet. Så preger hun motivet inn i en pleksiglassplate med loddebolt, før platen svertes og til slutt trykkes. Til slutt føres platen gjennom pressen for å overføre motivet til et dyptrykk.
Catalogue of Nebulae and Clusters of Stars

Catalogue of Nebulae and Clusters of Stars ble først utgitt i 1786 av William Herschel, og senere utvidet av hans sønn, John Herschel, til General Catalogue of Nebulae and Clusters, og videre utvidet av John Louis Emil Dreyer til New General Catalogue (NGC), et referanseverk som fremdeles er i bruk blant astronomer.
Tsjekkias flagg

Tsjekkias flagg er identisk med flagget som ble brukt av det tidligere Tsjekkoslovakia. Under oppløsningen av Tsjekkoslovakia beholdt Tsjekkia dette flagget mens Slovakia fikk sitt eget flagg.
Flagget har de røde og hvite fargene som stammer fra Tsjekkias gamle riksvåpen, men fordi flagget var nesten identisk med Polens flagg og hadde de samme fargene som Østerrikes flagg ble det lagt til en blå trekant i 1920. 
Flagget i sin nåværende form ble offisielt godkjent av Tsjekkoslovakias nasjonalforsamling 30. mars 1920, og har, med unntak av årene under 2. verdenskrig, vært i uavbrutt bruk siden da.
D'ække bare, bare Bernt

Handling

Serien handler om ekteparet Bernt og Vera Brantenberg. Bernt er en humørsyk trikkefører som trives best hjemme i sofakroken, men han blir holdt i ørene av sin kone Vera, som driver sin egen kiosk. Bernt og Vera bor i en nedslitt leilighet på Oslos østkant, og i etasjen under dem bor deres naboer og gode venner Lasse og Irene Lund. Ekteparet Branteberg og deres to venner har det med å stadig vikle seg inn i elleville situasjoner og forviklinger.

Om serien

D'ække bare, bare Bernt bygger på den amerikanske triumfserien The Honeymooners (fra 1950-tallet), som nå regnes som kultserie i USA. Serien er omskrevet til norske forhold av Arne Lindtner Næss, som også gjestespilte som slesk avisredaktør i den første episoden.
Serien var TV3s første egenproduserte komiserie, og var kanalens storsatsing i 1996. TV-anmelderne ga serien brukbare kritikker: «D'ække bare bra, dette men heller ikke håpløst», skrev VGs anmelder og ga terningkast 4. Likevel slet serien med lave seertall og ble aldri noen suksess. Serien skiftet også sendetidspunkt opptil flere ganger: den første sesongen hadde premiere på TV3 onsdag 27. mars kl 19.30, men etter kun to episoder ble serien flyttet til mandager kl 20.00. Serien hadde da skuffende seertall på 132 000.
Da sesong 2 startet opp høsten 1996 var sendetidspunktet igjen onsdager kl 19.30, men etter noen få episoder ble serien flyttet til sent på lørdagskveldene – med påfølgende reprisesending torsdager kl 21.55. Seertallene lå nå på under 100 000, og det ble registrert flere seere på reprisesendingen enn på lørdagsepisoden. Serien fortsatte å gå på lørdagskveldene frem til siste episode ble sendt den 19. april 1997.
I august 1997 begynte TV3 å sende hele serien i reprise på fredagskveldene.
Fylkesvei 5592

Fylkesvei 5592 (Fv91) går mellom Hagelv og Leknessund i Solund kommune. Veien er 10,3 km lang.
Frem til 2019 hadde veien betegnelsen fylkesvei 32.
Priocnemis pertubator

Utseende

Priocnemis pertubator er mellom 7 og 13 millimeter lang. Den har en svart kropp, den forreste to tredjedeler av bakkroppen er klart rødorange, vingene er gjennomskinnelig, men ganske brunlige.

Levevis

Priocnemis pertubator bygger bol som ofte befinner på under en stein eller like under bakken. Hunnen overfaller og lammer store edderkopper, ofte ulveedderkopper, gjerne de store edderkopphunnene, blant annet fra slekten Trochosa. De er aktiv fra forsommeren og velger gjerne edderkopp-hunner med eggsekk. Vepsen paralyserer edderkoppen, uten å ta livet av den, og tar den med til et hulrom i jorden, som den har gravd ut. Den legger egget på edderkoppen og vepselarvene utvikles inne i edderkoppen.
Johan Kvandal

Bakgrunn

Johan Kvandal var sønn av komponisten David Monrad Johansen. Han tok sin organist- og dirigentutdannelse ved Musikkonservatoriet i Oslo. I tillegg studerte han komposisjon og teori med Per Steenberg, Arild Sandvold og Geirr Tveitt. Komposisjonsstudiene fortsatte han senere hos Joseph Marx i Wien og Nadia Boulanger i Paris.

Komponist

I Kvandals tidlige verker som "Fem små Klaverstykker", Op. 1 og "Syv Sanger", Op. 4, ser man tydelig påvirkning fra de nasjonale strømninger på 1920-30-tallet. Han var også opptatt av å kombinere norsk folkemusikk og klassiske former, noe som "Sonatine for Piano" Op. 2 og "Norsk Overture" Op. 7 bærer tydelig preg av. Paris-oppholdet (1952–54) fikk en avgjørende betydning for hans videre arbeid. Gjennom sine studier med Nadia Boulanger og tilgangen på byens rike musikkmiljø, ble han godt kjent med verkene til komponister som Bartôk, Stravinskij og Messiaen. Dette medførte en langt større kompositorisk frihet som etter hvert utviklet seg til en stil han selv betegnet som "moderne tonalitet". 
Kvandals produksjon omfatter komposisjoner for nær sagt alle typer ensembler, fra soloinstrumenter til stort orkester. Sentralt står operaen "Mysterier" basert på Hamsuns roman med samme navn. Blant orkesterverkene regnes "Antagonia" Op. 38 (1973) for to strykeorkestre og slagverk, den bredt anlagte "Konsert for Fiolin og Orkester", Op. 52 (1979), samt "Michelangelo Poem" Op. 49 (1977) blant hovedverkene. Hans siste store verk, Klaverkonsert, Op. 85, ble skrevet for pianisten Håvard Gimse, som har spilt den inn på CD sammen med David Monrad Johansens klaverkonsert i Ess-dur.
Kvandal var aktiv både som komponist, organist og musikk-kritiker.
Vaslui (fylke)

Administrativ inndeling

Fylket har tre municipiu, én by og 71 comună.
Tromøy skolemusikkorps

Tromøy skolemusikkorps holder til på Tromøy utenfor Arendal og ble stiftet i 1936. Korpset ble dirigert av G.M. Scharrf fra 1936 til 1941. Nåværende dirigent er Jonel Tvedt. Korpset ledes av Tor Inge Forsdal.
Bedre enn sitt rykte

Handling

Oslo 1955: Skolen er snart slutt, og russetiden skal feires med fynd og klem. Den unge Dag vil studere medisin og trenger en S i standpunktkarakter, men han er mindre flink i fransk, så ha tar privattimer hos den unge fransklærerinnen Tone Strøm. Etter hvert utvikler det seg et forhold mellom dem som skaper en rekker forviklinger.

Om filmen

VGs anmelder gav den terningkast tre og skrev følgende kommentar: «Overfladisk norsk film om russen. Tynn story, men ganske morsom enkelte ganger».
Oslos ungdom gikk på barrikadene i protest mot filmen i 1955.
Ekteskapsloven

Felles ekteskapslov

Før en lovendring av 2008, som trådte i kraft 1. januar 2009, gjaldt loven kun ekteskap mellom en mann og en kvinne (uavhengig av seksuell legning). Innføring av likekjønnet ekteskap i Norge medførte en omfattende debatt. Lovendringen av 2008 medførte også endringer i barneloven, adopsjonsloven og bioteknologiloven og en opphevelse av partnerskapsloven.
Debye–Scherrer-metoden

Debye–Scherrer-metoden er en metode til identifikasjon av krystallinske stoffer og består i å registrere røntgenreflekser fra et krystallpulver på en fotografisk film. Metoden ble utarbeidd av Peter Debye og Paul Scherrer i Göttingen i 1915.
Pulveret kan for eksempel festes med vaselin til en tynn glasstift som blir plassert i sentrum av et sylindrisk kamera. Vanlige kameradiametre er 5,73, 9,00 eller 11,46 cm. En monokromatisk røntgenstråle blir sendt mot preparatet, som roterer under eksponeringen.
Prokrustes

Prokrustes (gr. Προκρούστης), også kalt Damastes (gr. Δαμαστής), var i gresk mytologi en kjempe som drev et herberge i Attika, hvor han på bestialsk vis torturerte sine gjester.
Hos Prokrustes ble de veifarende tilbudt en utmerket seng å sove i, men var de for lange ble begge beina kuttet av, og var de for korte ble de strukket. Etter den makabre behandlingen skulle senga passe dem aldeles perfekt.
Til sist ble Prokrustes overmannet i Eleusis av helten Thesevs, som lot ham få erfare sine egne torturmetoder.
Blohm & Voss Ha 135

Design og utvikling

Ha 135 var en to-seters seters dobbeltdekker produsert av Hamburger Flugzeugbau, et datterselskap av Blohm & Voss som gjennom dette fikk erfaring i å lbygge moderne metall-komponenter for sivile og militære fly. Det ble utviklet som et skolefly for det tyske luftfartsministerium. Etter at det viste seg å være mislykket i denne rollen, forsøkte selskapet å selge det som et sportsfly.

 Operativ historie

Den første prototypen, kalt  Ha 135 V1 (selskapets produksjon nummer 101, registrering D-EXIL) hadde sin ørste flytur på 28. april 1934. Etter at selskapet brukte det for å utvikl en BMW-Bramo Sh 14A motor ble det solgt til German Air Sports Association som brukte det som et sportsfly.
Den andre prototypen, kalt Ha 135 V2 (selskapets produksjon nummer 102, registrering D-EKEN), fløy første gang 30. april 1934. Hamburger Flugzeugbau brukte det til å teste flegenskaper og ytelser i juli 1934. Det er også senere brukt som en sportsfly av German Air Sports Association.
Hamburger Flugzeugbau bygde ytterligere fire Ha 135 før byggingen opphørerte
Arbetarpartiet (Sverige)

Politikk

Partiet betegner seg selv som et demokratisk sosialistisk parti hvor det viktigste arbeid skjer i de 1 460 dagene mellom valgene. Partiet vil etablere seg som en anerkjent del av arbeiderbevegelsen – i en stridbar sosialistisk retning. Målsettingen er å bygge opp et nytt landsomfattende arbeiderparti som kjemper for demokratisk kontroll over de store bedriftene og bankene som dirigerer økonomien. 
Partiets medlemmer har historisk drevet politikk som støtter bedrede arbeidsvilkår for ansatte innen helsevesen, skole, barne- og eldreomsorg. I årene 2000, 2001 og 2005 samarbeidet partiets medlemmer med personale innen eldreomsorgen i Umeå om fire bølger av advarselsstreiker mot nedskjæringer. Partiet har også profilert seg i byplanleggingstemaet. Ved valget i 2010 var partiets viktigste tema en satsing på grønn industriell produksjon. Dette førte til at partiet gikk imot kommunens satsing på å bli Europas Kulturhovedstad i 2014. Etter valget i 2010 har spørsmålet om grønn industriell produksjon vært et tilbakevendende innslag i partiets politikk.

Endring av navn

Den 8. februar i 2011 byttet partiet navn til Arbetarpartiet. Også partiets avis Arbetar- och Ungdoms-Offensiven, gjennomgikk et navnebytte og fikk navnet Nya Arbetartidningen.
Finarfin

Finarfins hus

Finwë = Indis
            |
      --------------
      |            |
  Fingolfin     Finarfin = Eärwen
                         |
        ------------------------------
        |          |         |       |          
     Finrod      Angrod   Aegnor   Galadriel = Celeborn
                   |                         |
                Orodreth                 Celebrían
                   |
              -----------
              |         |
         Finduilas
Agenturhandel

Agenturprodukter

De produktene en agenturhandler tilbyr presenteres vanligvis som produkter i hans eget leveringstilbud. Det er de også juridisk sett. Salget kan skje fra butikk eller lager og også i kombinasjon med reklameaktiviteter eller annet salgsarbeid. Kundens rett til å gå utenom og gjøre bestilling hos hans leverandører kan være avtaleregulert mellom agenturhandleren og hans leverandører. Vanligvis vil verken agenturhandleren eller hans leverandører være interessert i å tilby direktekjøp fordi det er mer kostnadskrevende for dem.

Agenturforretninger

Ordet agenturforretning er sammensatt av ordene agent og forretning. En agent har en funksjon som er eller ligner på detaljhandel, men agenturbetegnelsen angir at det er snakk om produkter som ikke selges fritt utenom avtale med den som arbeider som agent. Grunnen er at han har påtatt seg å virke for omsetning av agenturproduktene og har den løpende kostnaden som det medfører.

Distriktsforhandlere

Ordet distriktsforhandler dekker det som kalles detaljist eller som er brukerrettet engroshandel. Distriktsforhandlere arbeider med mange typer produkter og er ikke alltid avhengig av presise avtaleforhold med sine leverandører. De står ofte mer fritt med hensyn til valg av leverandør på grunn av markedssituasjonen. Ordet distriktsforhandler brukes også som et generelt navn på både agenturhandel, detaljhandel og brukerrettet engroshandel.

Agenturloven

Agenturloven gjelder spesielle arbeidsformer der salgsagenter eller handelsreisende gjør avtaler for en forretningsforbindelse eller arbeidsgiver.
Marihøner

Beskrivelse

Marihøner er små til middelsstore (1–9 mm), bredt ovale, høyt hvelvede biller med påfallende korte antenner. De fleste er glatte og mer eller mindre blanke, men ikke småmarihøner (Scymninae) og hårmarihøner (Epilachninae). Mange arter er kontrastrikt farget i rødt, gult og svart. 
Marihønene viser stor variasjon i farger og mønster (tegninger). Noen arter, slik som sjuprikket marihøne (Coccinella septempunctata) er ganske konstante i utseende, mens andre, slik som toprikket marihøne (Adalia bipunctata), kan variere mye. Mange kjennetegnes av prikker på dekkvingene. Mange vitenskapelige artsnavn består av et tallord og enten -punctata (mørke prikker på lys bakgrunn) eller -guttata (lyse prikker på mørk bakgrunn), og angir dermed antallet prikker på dekkvingene. Forskjellige arter har ulike farver og antall prikker. Det er imidlertid en myte at antallet prikker forteller hvor gammel marihøna er. De lever vanligvis kun ett år.
 
Hodet er kort og bredt med fasettøyne som gjerne er innskåret i fremkanten. Antennene er kølleformede og ganske korte, vanligvis kortere enn hodet er bredt. Brystskjoldet (pronotum) er mye bredere enn langt, ofte lyst med en mørk tegning i midten eller svart med noen lyse flekker. Dekkvingene er avrundede og hvelvede, uten tydelige punktrekker. Beina er korte og kraftige, med fire-leddete føtter der det andre leddet er ganske lite slik at de ved liten forstørrelse ser tre-leddete ut.
Larvene er ofte ganske fargerike, med en spoleformet eller noe avflatet kropp. Hvert kroppsledd bærer flere vorter med børster i spissen, og de tre beinparene er ganske lange.

Levevis

Noen få lever av plantekost eller sopp, men de fleste er, både som larver og voksne (imago), rovdyr som fortærer bladlus, skjoldlus og andre plantesugere. De er nyttige dyr og marihøner er derfor benyttet til biologisk kontroll av skadedyr på planter. 
 
Marihøner gjennomgår en fullstendig forvandling. Det vil si at de gjennomgår en utvikling som inneholder både larvestadier og et puppestadium før voksenstadiet. Vanligvis er livssyklusen ett år.
Marihøner er enkelte år en plage i Danmark. Ved spesielt gode klekkeforhold blir de opptil 10 ganger så mange som vanlig. Matmangel og tørste på sensommeren får dem til å trekke mot kysten, og de kan opptre i hundretusenvis på utsatte steder.
Anja Althaus

Klubb

Althaus begynte å spille håndball i Magdeburg som 8-åring, og når hun var fylt 16 år flyttet hun til Niederndodeleben der på daværende tidspunkt spilte i den 2. beste ligaen. I 2000 skiftet hun til Triers største klubb DJK/MJC Trier som spilte i Bundesligaen. I 2003 vant klubben det tyske mesterskapet.
Althaus underskrev 15. januar 2007 en 2 årig kontrakt med den danske klubben Viborg gjeldende fra sommeren 2007. Siden er kontrakten blitt forlenget to ganger, så hun har kontrakt med Viborg HK til sommeren 2012.

Landslag

Althaus debuterte på det tyske A-landslaget den 5. april 2002 i Neubrandenburg i en kamp mot Ungarn. Få dager før Håndball-EM 2010 i Danmark hadde hun i alt spilt 172 kamper og scoret 383 mål for landslaget.
Sins of the Father (film)

Handling

George Williams' utsvevende liv brakte elendighet til kona og parets nyfødte sønn, Oswald. Williams døde til slutt. Tyve år senere hadde sønnen skapt seg et navn som kunstner i Paris. Han kom hjem og ble syk kort tid etter. Den samme legen som hadde behandlet faren ble tilkalt. Han så straks at Oswald led av en sykdom, forårsaket av farens usømmelige liv. Da Oswald fikk vite dette sikret han seg ei flaske gift og fikk moren til å love at hun skulle gi ham den dersom situasjonen ble håpløs.
András Németh

Spiller

Som spiller startet Németh sin karriere i 1966 som junior i den lokale klubben Úttörőstadion. Han tok steget opp på seniornivå i 1969 for klubben III. Kerületi, hvor han ble til 1972. Etter to sesonger i henholdsvis Szondi og Tatai Rákóczi, signerte Németh i 1975 for den ungarske storklubben Ferencváros. Spillerkarrieren ble avsluttet i samme klubb etter en skulderskade i 1979.

Klubblag

Németh startet sin trenerkarriere etter skuldeskaden i 1979 som juniortrener for guttene til Ferencváros. Etter flere ulike trenerroller, fikk han i 1992 hovedtreneransvar for kvinnelaget, som han blant annet ledet til Cupvinnercupfinale i 1994, Champions League-finale i 2002, og til slutt vant EHF-cupen med i 2006.
Med unntak av et lite opphold i den ungarske klubben Váci mellom 2009 og 2011, trente Németh den østerrikske storklubben Hypo Niederösterreich fra 2007 til 2013, og ledet laget til Champions League-finale i 2007/08-sesongen og vant Cupvinnercupen med klubben i 2012/13-sesongen.

Landslag

Németh har vært ansvarlig for det ungarske kvinnelandslaget ved tre anledninger. Han overtok ansvaret for første gang i 1998 i en svært kort periode, men ledet Ungarn til bronse i Håndball-VM 2005 da han trente kvinnelandslaget for andre gang, i perioden 2005-08.
Etter Karl Erik Bøhns tragiske dødsfall tok Németh fatt på sin tredje periode som landslagssjef i 2014. Némeths kontrakt med kvinnelandslaget løper til og med Sommer-OL 2016 i Rio de Janeiro.
Skyting under Middelhavslekene 1993

Skyting under Middelhavslekene 1993. Skyting var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tiende gangen som skyting var med på programmet under middelhavslekene. Det ble konkurrert i seksten øvelser og Frankrike ble beste nasjon med seks gullmedaljer foran Italia med fem.
Dr Oscar Olsens pris

Dr. Oscar Olsens pris ble opprettet i 1994 og bærer navnet til overlege Oscar Olsen. Prisen deles ut årlig i Kristiansand av Stiftelsen Dr. Oscar Olsen fond. Prisen går til en forsker eller kliniker som har gjort en stor innsats innen alkohol- og narkotikaforskning. Tanken er å stimulere og premiere norsk og nordisk rusmiddelmedisinsk forskning og fremtidsrettet klinisk arbeid.

Prisvinnere

Den første Oscar Olsen-prisen ble gitt til professor Jørg Mørland (1994). Andre prisvinnere er psykologspesialist Frid A. Hansen (1999) professor Helge Waal (2001), overlege Øistein Kristensen (2004), Sverre Nesvåg (2010), Edle Ravndal (2014), John Kåre Vederhus (2018).
De usynlige

Handling

Jan Thomas Hansen (Pål Sverre Valheim Hagen), en ung mann dømt for et drap på en 4 år gammel gutt, har sonet ferdig sine åtte år i fengsel. Der lærte han å spille orgel, og trakterte dette instrumentet fast på søndagsgudstjenestene. Jan Thomas forsøker nå å starte et nytt liv og søker på en jobb som organist i Paulus kirke. I kirken møter Jan Thomas alenemoren Anna, som har en sønn på omtrent 4 år. De to får et nært forhold, og Jan Thomas velger å ikke fortelle henne om fortiden sin. Samtidig som Jan Thomas har begynt som organist, finner moren til den døde gutten, Agnes (Trine Dyrholm), ut at Jan Thomas har sluppet ut av fengselet, og livet hennes blir satt på hodet. Dette er den andre hovedpersonen filmen følger, og historiene blir etter hvert flettet sammen.

Respons

De usynlige mottok strålende respons fra norske medier. Under filmfestivalen Hamptons International Filmfestival mottok filmen både hovedprisen og publikumsprisen, og prisutdeler Alec Baldwin roste filmen kraftig. Noen dager senere ble det klart at Hollywood-selskapet Warner Bros. hadde kjøpt rettighetene til filmen, for å lage en amerikansk versjon, og ønsket Erik Poppe velkommen til å regissere den versjonen også.